Diari Oficial de la Generalitat Valenciana


Sumari del DOGV 9387, del 20-07-2022 (2022/6719)

RESOLUCIÓ de 5 de juliol de 2022 de la Sotssecretaria de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es convoca una borsa d'ocupació específica per a substitucions temporals, mitjançant el nomenament de personal funcionari interí del cos A1-04-12 veterinària, en llocs de treball A1 22 E040, veterinaris d'inspecció pecuària a les províncies d'Alacant, Castelló i València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9387

Data del DOGV
:   20-07-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/6719


Data del document
:   05-07-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * concurs administratiu

RESOLUCIÓ de 5 de juliol de 2022 de la Sotssecretaria de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es convoca una borsa d'ocupació específica per a substitucions temporals, mitjançant el nomenament de personal funcionari interí del cos A1-04-12 veterinària, en llocs de treball A1 22 E040, veterinaris d'inspecció pecuària a les províncies d'Alacant, Castelló i València. [2022/6719]  
  
  
  
L'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de borses d'ocupació temporal per a proveir provisionalment llocs de treball de l'Administració de la Generalitat (DOGV núm. 8343 / 20.07.2018), disposa en l'article 1 que aquesta té com a objecte regular els criteris que han de servir per a la constitució i funcionament de les borses d'ocupació temporal per a la selecció i nomenament del personal funcionari interí o per a la contractació de personal laboral temporal al servei de l'Administració de la Generalitat, segons corresponga d'acord amb la naturalesa dels llocs a cobrir o, en el seu cas, nomenament provisional per millora d'ocupació.  
L'article 4.1.b de la citada ordre estableix els supòsits en els quals serà possible acordar la constitució de borses d'ocupació temporal resultants d'una convocatòria pública, específica i extraordinària convocades per la direcció general amb competències en matèria de funció pública, amb l'acord previ de la comissió de seguiment, mitjançant la realització de proves selectives o pel sistema de baremació i experiència, incloent en el seu apartat 2n quan calga atendre les necessitats de cobertura derivades de substitucions transitòries de la persona ocupant, d'execució de programes de caràcter temporal o acumulacions de tasques.  
  
La Llei 4/2021, de 16 d'abril, de la funció pública valenciana especifica en l'article 18.6 que podran preveure's com altres vies d'accés de personal interí, convocatòries específiques que garantisquen els principis de capacitat, mèrit, igualtat i publicitat, sempre que s'exigisca superar alguna prova de coneixement.  
La Resolució de 26 de febrer de 2020, de la Direcció General de Funció Pública, per la qual es deleguen en altres òrgans del Consell la constitució i el funcionament de les borses d'ocupació temporal per a atendre les necessitats de cobertura derivades de la substitució transitòria de la persona ocupant, d'execució de programes de caràcter temporal, acumulació de tasques, així com la cobertura de llocs d'investigador o investigadora amb caràcter temporal, en el seu apartat primer, delega en els òrgans de l'Administració del Consell, que tinguen delegades competències per al nomenament de personal funcionari interí i/o personal laboral temporal i per als supòsits que han sigut delegats, la constitució i funcionament de les borses d'ocupació temporal, respectant en tot cas, l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de les borses d'ocupació temporal per a proveir provisionalment llocs de treball de l'Administració de la Generalitat, així com el nomenament dels membres de les comissions de seguiment específiques que es pogueren constituir en l'àmbit competencial i territorial corresponent. (DOGV 8755 05.03.2020). La constitució de les borses ha de respectar els criteris establits en la citada Ordre 18/2018.  
  
La Resolució de 2 d'agost de 2019, de la consellera de Justícia, Interior i Administració Pública, sobre delegació de l'exercici de determinades competències en altres òrgans (DOGV núm. 8606 05.08.2019), delega en les persones titulars de les sotssecretaries de les conselleries amb competències en les matèries d'agricultura, benestar social, educació i cultura i en la persona titular de la Direcció General de Planificació i Serveis del LABORA els nomenaments i cessaments del personal funcionari interí, així com la contractació i cessament del personal laboral temporal en els supòsits esmentats en el seu apartat seté.  
  
L'actual borsa per a substitucions temporals en llocs de treball de veterinaris d'Inspecció Pecuària va ser convocada mitjançant la Resolució de 17 de gener de 2012, de la Sotssecretaria de la Conselleria d'Agricultura, Pesca, Alimentació i Aigua, (DOGV 6696/ 20.01.2012) per la qual cosa, donat el temps transcorregut, la seua gestió ha esdevingut ineficaç i no hi ha personal disponible en la borsa existent en trobar-se la major part dels seus integrants laboralment actius. Aquesta circumstància unida al temps de vigència de la borsa pròxima als 10 anys, aconsellen la convocatòria d'una nova borsa conforme a les disposicions de l'Ordre 18/2018, de 19 de juliol.  
Així mateix, s'ha tingut en compte el parer de la comissió de seguiment de la borsa vigent que, en la reunió de 20 d'octubre de 2020, va proposar iniciar els tràmits per a la creació d'una nova borsa amb un barem senzill que prevalguera l'experiència en llocs de veterinari.  
  
Per tot el que s'ha exposat, en nom d'una major agilitat en la provisió dels llocs de veterinari/a d'Inspecció Pecuària en els supòsits de substitució per incapacitat temporal, permís per maternitat, paternitat, adopció o acolliment de menors, permís per matrimoni, permís per lactància, reduccions de jornada, llicències sense retribució, plans de vacances, permís sindical i permís per campanya electoral, fent ús de les facultats delegades en aquesta Sotssecretaria en virtut de les esmentades resolucions de delegació, resolc:  
  
Primer. Convocatòria de la borsa d'ocupació temporal  
1. Convocar, de conformitat amb el que es disposa en l'article 4.1.b 2n de l'Ordre 18/2018, la constitució d'una borsa d'ocupació temporal específica per al nomenament de personal funcionari interí i/o nomenament provisional per millora d'ocupació en els llocs de treball de veterinari/a d'Inspecció Pecuària, A1 22 E040 del Cos A1-04-12 Veterinària amb destinació en les tres províncies de la Comunitat Valenciana: Alacant, Castelló i València, que tinga per objecte la substitució temporal del personal per incapacitat temporal, permís per maternitat, paternitat, adopció o acolliment de menors, permís per matrimoni, permís per lactància, reduccions de jornada, llicències sense retribució, plans de vacances, permís sindical, permís per campanya electoral, acumulació de tasques i execució de programes de caràcter temporal.  
  
  
2. Característiques dels llocs de treball.  
Denominació: veterinari/a d'inspecció pecuària  
Grup: A1  
Nivell: 22  
Complement específic: E040  
Cos: A1-04-12 Veterinària  
Titulació: llicenciatura en Veterinària o grau més màster que habilite per a l'exercici de la professió de veterinària.  
Funcions: Dirigir, programar, estudiar, proposar, coordinar, gestionar, controlar, inspeccionar, assessorar i, en general, aquelles de nivell superior pròpies de la professió relacionades amb les activitats de veterinària.  
  
Segon. Integrants de la borsa  
La present borsa estarà integrada pel personal aspirant que tinga els requisits establits en el resolc tercer i supere la prova de coneixement que es convocarà a aquest efecte.  
Les persones que es troben en actiu en algun lloc del cos convocat, si estan interessats a integrar-se en la nova borsa, hauran de presentar també la instància i aprovar la prova de coneixement.  
  
Tercer. Requisits  
1. Per a poder formar part de la borsa serà necessari complir els següents requisits:  
a) Titulació: es requerirà estar en possessió del títol de llicenciatura en Veterinària o grau més màster que habilite per a l'exercici de la professió de Veterinària o complides les condicions per a obtindre'l abans de la finalització del termini de presentació de sol·licituds. Les equivalències dels títols al·legats hauran de ser justificats per les persones interessades.  
Els aspirants amb titulacions obtingudes a l'estranger hauran d'estar en possessió de la corresponent credencial d'homologació o, en el seu cas, del corresponent certificat d'equivalència. Aquest requisit no serà aplicable als aspirants que hagueren obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret comunitari.  
b) Nacionalitat: tindre la nacionalitat espanyola o d'un estat membre de la Unió Europea o d'algun estat al qual siga aplicable la llibertat de circulació de treballadors. Independentment de la seua nacionalitat, el cònjuge de les espanyoles i els espanyols i de les persones nacionals d'altres estats membres de la Unió Europea i quan així ho preveja el corresponent tractat, el cònjuge de les nacions d'algun estat en els quals siga aplicable la llibertat de circulació dels treballadors, sempre que no estiguen separats de dret.  
Així mateix, i amb les mateixes condicions que els cònjuges, podran participar els descendents i els del seu cònjuge, menors de vint-i-un anys o majors d'aquesta edat que visquen a càrrec seu.  
En el cas d'aspirants de nacionalitat i llengua diferent de l'espanyola, hauran d'acreditar coneixement suficient del castellà, mitjançant diploma d'espanyol com a llengua estrangera nivell B2 expedit per l'organisme oficial competent.  
c) Edat: ser major de 16 anys i no haver arribat a l'edat de jubilació.  
  
d) Capacitat: posseir les capacitats i aptituds físiques i psíquiques que siguen necessàries per a l'acompliment de les corresponents funcions o tasques.  
e) Habilitació: no haver sigut separada o separat, o haver-se revocat el seu nomenament com a personal funcionari interí, amb caràcter ferm mitjançant procediment disciplinari de cap administració pública o òrgan constitucional o estatutari, ni trobar-se inhabilitat per sentència ferma per a l'exercici de qualssevol funcions públiques o d'aquelles pròpies del cos objecte de la convocatòria.  
Tractant-se de persones nacionals d'altres estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes en el seu estat l'accés a l'ocupació pública.  
f) Certificat mèdic acreditatiu de posseir la capacitat física i psíquica necessària per a l'acompliment de les funcions dels llocs de treball oferits.  
2. Els requisits exigits s'hauran de tindre en el moment de finalització del termini de presentació de sol·licituds i mantindre's durant la vigència de la borsa.  
  
Quart. Prova de coneixement  
1. La prova de coneixement serà única i consistirà a contestar per escrit en el temps que determine la comissió de seguiment específica un qüestionari tipus test d'un màxim de 50 preguntes, amb 4 respostes alternatives, de les quals només una serà la correcta, sobre les següents matèries:  
1. La ramaderia valenciana. Estructura i característiques. Importància econòmica. Principals produccions. Sistemes de producció. Problemàtica i perspectiva de futur.  
2. La Llei 6/2003, de 4 de març, de ramaderia de la Comunitat Valenciana. Normativa d'ordenació sectorial.  
3. La Llei 8/2003, de sanitat animal. Programa anual zoosanitari de la Comunitat Valenciana.  
4. El Pla nacional de control oficial de la cadena alimentària.  
5. El Pla nacional d'investigació de residus.  
  
2. La qualificació de la prova de coneixement serà de 0 a 10 punts, i es considerarà superada si s'obté una puntuació mínima de 5 punts. Totes les preguntes del qüestionari tindran la mateixa puntuació, les contestacions errònies no penalitzen i les contestacions en blanc ni puntuen ni penalitzen.  
3. El lloc i el temps de realització de la prova serà determinat per la comissió de seguiment específica amb una antelació de 15 dies. Si es considera necessari, es podrà realitzar la prova en les tres províncies.  
  
4. La comissió de seguiment específica establirà, per a les persones amb diversitat funcional que així ho sol·liciten, les adaptacions necessàries per a la realització de les proves. A aquest efecte, les persones interessades hauran de formular la petició corresponent.  
Si en el desenvolupament del procés selectiu se suscitaren dubtes raonables a la comissió de seguiment específica respecte de la compatibilitat funcional d'una persona admesa, podrà sol·licitar el corresponent dictamen de la comissió mixta de discapacitats, i en aquest cas, la persona admesa inicialment podrà participar condicionalment en el procés selectiu, i quedarà en suspens la resolució definitiva sobre l'admissió o exclusió del procés selectiu fins a la recepció del dictamen.  
  
  
Cinqué. Barem de mèrits  
1. Només es baremaran els mèrits dels aspirants que hagen superat la prova selectiva. Els mèrits al·legats pels participants s'hauran d'haver obtingut amb anterioritat a la finalització del termini de presentació de sol·licituds que s'indica en la present resolució.  
2. En el cas que el nombre d'aprovats siga molt superior a l'estimació de vacants que es preveja cobrir, la comissió de seguiment específica de la borsa podrà acordar la baremació d'aquelles persones que superen una determinada puntuació mínima en la prova selectiva, i quan les necessitats del servei ho requerisquen es podrà acordar baremar la resta de participants.  
3. L'ordre de prelació en la borsa s'obtindrà de la suma de la puntuació obtinguda d'acord amb el següent barem de mèrits. En cas d'igualtat de puntuació, prevaldrà l'obtinguda pel personal amb diversitat funcional. Si l'empat es produeix entre persones amb diversitat funcional, es triarà la de major grau de discapacitat. Si encara persisteix l'empat, prevaldrà la persona amb major puntuació en la prova de coneixement. Si continua persistint l'empat, s'estarà a la puntuació obtinguda en cada apartat del barem, començant pel primer. Finalment, es dirimirà a favor de la persona sol·licitant de major edat.  
  
3.1. Experiència professional. Es valorarà fins a un màxim de 36 punts l'experiència professional de les persones participants d'acord amb la següent puntuació:  
a) Temps de serveis prestats en llocs de treball de l'Administració de la Generalitat o dels seus organismes autònoms les competències dels quals en matèria de personal les exercisquen la conselleria competent en matèria de funció pública, que pertanguen al cos A1-04-12 Veterinària: 0,15 punts per cada 30 dies de servei en actiu. No es prorratejaran els períodes inferiors a 30 dies.  
b) Temps de serveis prestats en llocs de treball de l'Administració de la Generalitat o dels seus organismes autònoms les competències dels quals en matèria de personal les exercisquen la conselleria competent en matèria de funció pública, no previstos en l'anterior apartat: 0,10 punts per cada mes complet de servei en actiu. No es prorratejaran els períodes inferiors a un mes.  
c) Temps de serveis prestats en altres administracions públiques, entitats públiques empresarials de la Generalitat i altres entitats de dret públic del sector públic de la Generalitat, en llocs amb iguals funcions a les corresponents a les del cos A1-04-12 Veterinària: 0,08 punts per cada mes complet de serveis en actiu. No es prorratejaran els períodes inferiors a un mes.  
d) Temps de serveis prestats per compte d'altri, autònoms i professionals, en empreses privades o del sector públic, que no tinguen caràcter d'administració pública, realitzant funcions similars a les descrites sempre que el treball realitzat pertanga al mateix grup de titulació i guarde relació amb la categoria professional, especialitat i funcions que corresponguen al lloc de treball que ha de cobrir-se: 0,10 punts per cada mes complet de serveis en actiu. No es prorratejaran els períodes inferiors a un mes.  
3.2. Prova de coneixement: fins a un total de 10 punts, puntuant-se la nota aprovada obtinguda.  
3.3. Valencià: La valoració del coneixement del valencià s'efectuarà puntuant, fins a un màxim de 8 punts, el nivell més alt obtingut dels següents:  
  
Nivells Puntuació  
A1 0,5  
A2 (oral) 1  
B1 (elemental) 3  
B2 4  
C1 (mitjà) 6  
C2 (superior) 8  
  
  
Addicionalment, però sense passar el límit de 8 punts, es valoraran els certificats de capacitació tècnica (Llenguatge administratiu, Llenguatge de mitjans de comunicació i Correcció de textos) expedits per la Junta Qualificadora de Coneixements del Valencià, amb 0,5 punts cadascun.  
3.4. Idiomes comunitaris. Es valorarà fins a 4 punts el coneixement de llengües oficials de la Unió Europea, diferents de la llengua espanyola segons els nivells especificats en la taula adjunta.  
El coneixement de cada idioma comunitari es valorarà conforme a les puntuacions per curs o la seua equivalència si es tracta de cicles de l'escola oficial d'idiomes, o de nivells o certificats segons el Marc europeu comú de referència (nivell bàsic, nivell intermedi i nivell avançat), conformement a l'escala que es detalla en la taula adjunta al present punt.  
La valoració del coneixement de l'idioma comunitari s'efectuarà puntuant exclusivament el nivell més alt obtingut en cadascun dels idiomes comunitaris.  
Les equivalències entre els ensenyaments regulats pel Reial decret 967/1988, de 2 de setembre, i les regulades pels reials decrets 944/2003 i 1629/2006, de 29 de desembre (Llei orgànica 2/2006, de 3 de maig) i per la disposició final 1a del Decret 138/2014, de 29 d'agost (Llei orgànica 8/2013, de 9 de desembre), són les que es detallen en la taula següent:  
3.5. Altres titulacions: es valorarà la possessió de títols acadèmics iguals o superiors al que siga exigit per a l'acompliment dels llocs a cobrir fins a un màxim de 4 punts, assignant 2 punts per:  
a) Cada titulació que s'acredite de superior nivell acadèmic a l'establida com a requisit de participació en la borsa.  
b) Cada titulació addicional del mateix nivell acadèmic de l'acreditada com a requisit de participació en borsa.  
3.6. Personal amb diversitat funcional: si la persona aspirant acredita un grau de discapacitat igual o superior al 33 % per cent se li assignaran 5 punts, i si acredita un grau igual o superior al 65 % la puntuació serà de 10 punts. Aquesta circumstància pot ser al·legada i puntuada en qualsevol moment en què s'acredite, així com rectificada en cas de millora de la persona després d'una revisió.  
  
Sisé. Acreditació dels mèrits i situacions  
Sense perjudici del que es disposa en la normativa general reguladora del procediment administratiu comú, i mentre no siga possible la comprovació telemàtica entre administracions dels mèrits al·legats, en el termini concedit a aquest efecte, els requisits i mèrits serán acreditats pel personal aspirant de la següent forma:  
1. Experiència professional: certificats oficials expedits per l'òrgan competent de l'administració corresponent.  
«Els treballs prestats en el sector privat per compte d'altri s'acreditaran per mitjà del contracte de treball en el qual s'especifique la categoria convocada i el certificat o vida laboral que acredite haver cotitzat a la Seguretat Social durant tot el temps que s'al·legue en el grup de cotització corresponent a la categoria de les places convocades. Per al supòsit de professionals i autònoms, llicencia fiscal o IAE, que s'acrediten el o els epígrafs corresponents a la categoria convocada, així com certificat o vida laboral que acredite haver cotitzat a la Seguretat Social durant tot el temps que s'al·legue. Quan corresponga, i en substitució dels documents esmentats, s'aportarà certificat oficial que acredite haver cotitzat en el règim especial o en la mutualitat corresponent». (Art. 10.1.c Ordre 18/2018).  
  
a) Als exclusius efectes del present barem, els llocs de treball la naturalesa jurídica dels quals haja sigut objecte de modificació, es considerarà que sempre han tingut la mateixa classificació que posseïsquen en el moment de la sol·licitud d'integració en la borsa corresponent. Igualment, els llocs es consideraran que sempre han pertangut al cos, escala, APF o categoria professional en la qual es van integrar.  
b) Respecte dels serveis prestats i al·legats per les persones aspirants en llocs de treball de l'Administració de la Generalitat gestionats per la direcció general amb competències en matèria de funció pública, seran comprovats d'ofici. Si s'hagueren prestat, però no s'hagueren al·legat, no li seran valorats fins a l'actualització de la borsa.  
  
2. Valencià: Certificats oficials expedits o homologats per la Junta Qualificadora de Coneixements de Valencià. Únicament es valoraran els certificats provisionals mentre la Junta Qualificadora de Coneixements de Valencià no haja expedit els corresponents certificats definitius.  
  
3. Idiomes comunitaris: títols, diplomes i certificats expedits per les escoles oficials d'idiomes, per les universitats espanyoles que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com els que s'indiquen en la normativa per la qual s'estableix un sistema de reconeixement de la competència en llengües estrangeres a la Comunitat Valenciana.  
A l'efecte d'acreditar aquest mèrit cal tindre en compte que les paperetes no serviran com a acreditació.  
4. Altres titulacions: titulacions acadèmiques oficials expedides per òrgan competent. En aquells supòsits en què l'expedició del títol es trobe en tràmit, es podrà acreditar mitjançant la presentació del certificat acadèmic de finalització d'estudis expedit per la Universitat, juntament amb el rebut de l'abonament de les taxes corresponents.  
  
Respecte de les titulacions acadèmiques no universitàries, si no es presenta el títol oficial, podran acreditar-se mitjançant certificació de l'autoritat educativa competent, en la qual haurà de constar necessàriament el número de registre, número de sèrie i data d'expedició i en el seu cas, indicació del llibre i el foli. En el supòsit de trobar-se en tràmit l'expedició del títol, podrà presentar-se certificat acadèmic de finalització d'estudis expedit per l'òrgan competent juntament amb el rebut d'abonament de les taxes corresponents.  
5. Persones amb diversitat funcional:  
- Certificat acreditatiu del grau de discapacitat igual o superior al 33 % expedit per l'òrgan competent.  
- Certificat de capacitats a l'efecte de demanda d'ocupació, o si escau, l'acreditació d'haver-lo sol·licitat i certificat de compatibilitat del lloc.  
6. L'acreditació de la documentació esmentada s'efectuarà sense perjudici del que s'estableix en l'article 28.2 de la Llei 39/2015, d'1 d'octubre, del procediment administratiu comú de les administracions públiques.  
Quan l'Administració actuant consulte o sol·licite dades o documents en l'àmbit dels fins de la convocatòria que estiguen en poder seu o que hagen sigut elaborats per qualsevol altra Administració, el règim aplicable serà el següent:  
a) L'òrgan gestor del procediment té potestat per a consultar la següent informació: dades d'identitat de la persona sol·licitant, títols universitaris per dades de filiació, coneixement de valencià certificat per la Junta Qualificadora de Coneixements del Valencià (JQCV), i certificat de discapacitat. No obstant això, si la persona interessada desitja oposar-se a això, és imprescindible que indique la informació concreta a la consulta de la qual s'oposa i els motius que ho justifiquen. Si s'hi oposa queda obligada a aportar els documents acreditatius corresponents.  
b) L'òrgan gestor podrà verificar l'exactitud de les dades declarades per la persona interessada, d'acord amb el que s'estableix en la disposició addicional huitena de la Llei orgànica 3/2018, de 5 de desembre; en l'article 4 de la Llei 40/2015, d'1 d'octubre, de règim jurídic del sector públic, i en l'article 13 de la Llei 38/2003, de 17 de novembre, general de subvencions.  
Seté. Comissió de seguiment específica  
1. La comissió de seguiment específica d'aquesta Conselleria d'Agricultura, Desenvolupament Rural, Emergència Climàtica i Transició Ecològica avaluarà la prova de coneixement realitzada pels aspirants i procedirà a la baremació dels mèrits aportats amb motiu de la present convocatòria. Podrà nomenar a aquest efecte personal col·laborador.  
  
2. La comissió de seguiment específica que avaluarà la prova de coneixement estarà integrada pels següents membres:  
  
Titulars  
presidenta:  
 María Ángeles Fos Aguillo.  
Vocals:  
 Nieves Berna Serna.  
 Luis Miguel Gargallo Gargallo  
 Adolfo Francisco Ramada Correa.  
Secretària:  
 María Desamparados Alapont Navarro  
  
Suplents  
president:  
 Fernando Mínguez Milio.  
Vocals:  
 Ana M.ª Pascual Candela  
 M. Isabel Alonso Bartolomé  
 Juan Planelles Seguí  
Secretària:  
 Marta Sala Herrero.  
  
Huité. Sol·licituds de participació en la prova  
1. El termini per a la presentació de sol·licituds serà de deu dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana. Les persones aspirants queden vinculades a les dades que hagen fet constar en les seues sol·licituds i signaran la declaració responsable, que figura en la instància segons el model oficial, en la qual manifestaran que tenen tots i cadascun dels requisits exigits, referits sempre a la data d'expiració del termini de presentació de sol·licituds, i els hauran d'acreditar posteriorment, en el cas que foren seleccionades.  
2. Les sol·licituds es presentaran per via electrònica, d'acord amb el que s'estableix en l'article 14 del Decret 3/2017. A aquest efecte, és necessari estar registrat per a l'ús del sistema d'identificació i signatura electrònica Gf@sxu o posseir un certificat digital de signatura electrònica, o DNIe, tal com es recull en l'annex de la present convocatòria; emplenar a través del formulari habilitat en la seu electrònica de la Generalitat http://sede.gva.es (cercador d'ocupació pública, Descripció: 501/22, tramitar amb certificat) i realitzar el pagament telemàtic de la taxa.  
La presentació electrònica requerirà el compliment successiu dels següents passos:  
a) L'emplenament i inscripció en línia.  
b) El pagament electrònic de la taxa corresponent.  
c) El registre electrònic de la sol·licitud.  
La sol·licitud es considera presentada i registrada davant l'Administració en el moment que es complete tot el procés telemàtic i els aspirants han de guardar el justificant generat de registre com a confirmació de la presentació telemàtica.  
No seran admeses i, conseqüentment, quedaran excloses del procés selectiu aquelles persones que, havent abonat la taxa, no hagen registrat la sol·licitud electrònicament.  
Les sol·licituds emplenades o registrades per altres mitjans diferents de la via telemàtica no es consideraran presentades. Si algun aspirant presenta la seua sol·licitud presencialment, se'l requerirà perquè l'esmene a través de la seua presentació electrònica. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena. (Art. 68.4 Llei 39/2015, d'1 d'octubre, del procediment administratiu comú de les administracions públiques). S'adverteix que si l'esmena es realitza fora del termini establit per a la presentació de sol·licituds, aquesta no serà admesa.  
3. Les persones aspirants amb diversitat funcional que requerisquen mesures d'adaptació per a la realització de l'exercici, en l'emplenament de la seua sol·licitud hauran d'observar les següents prescripcions:  
  
3.1. Indicar en la sol·licitud el tipus de diversitat funcional que posseeixen, assenyalant el que procedisca en cada cas: (F) física, (P) psíquica, (S) sensorial.  
3.2. Concretar el tipus de mesures que necessiten, fent constar en l'apartat corresponent de la sol·licitud les que necessita, d'entre les que figuren en aquella i que són les següents:  
1. Eliminació de barreres arquitectòniques i taula adaptada a la cadira de rodes.  
2. Ampliació del temps de duració de la prova. Per a l'aplicació d'aquesta mesura, les persones aspirants hauran d'adjuntar, obligatòriament, un certificat expedit per l'òrgan oficial competent que especifique: el diagnòstic i el temps d'ampliació que necessita, expressat en nombre de minuts.  
3. Augment de la grandària dels caràcters del qüestionari, per dificultat de visió.  
4. Necessitat d'intèrpret, a causa de diversitat funcional auditiva.  
5. Sistema Braille d'escriptura o ajuda d'una persona per invidència.  
  
6. Unes altres, especificant-ne quines en la casella corresponent.  
4. Les persones aspirants queden vinculades a les dades que hagen fet constar en les seues sol·licituds. En cas de presentar més d'una sol·licitud, l'última sol·licitud presentada anul·larà les anteriors.  
5. Acabat el termini de presentació de sol·licituds, la llista provisional d'admesos es farà pública en la seu electrònica de la Generalitat http://sede.gva.es (cercador d'ocupació pública, Descripció: 501/22).  
  
6. Les persones aspirants podran, en el cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que tinguen per convenient en el termini de 10 dies comptats a partir de l'endemà de la publicació de la relació provisional de persones admeses i excloses, d'acord amb el que s'estableix en l'article 68 de la Llei 39/2015, d'1 d'octubre, del procediment administratiu comú de les administracions públiques.  
7. En tot cas, a fi d'evitar errors i, en el supòsit que es produïsquen, possibilitar la seua esmena dins del termini i en la forma escaient, les persones aspirants comprovaran no sols que no figuren recollides en la relació provisional de persones excloses sinó, a més, que les seues dades personals consten correctament en les pertinents relacions de persones admeses.  
8. Transcorregut el termini anterior, vistes les al·legacions i esmenats els defectes, si pertoca, es dictarà resolució que elevarà a definitiva la llista de persones admeses i excloses a la realització de les proves que es publicarà en la seu electrònica de la Generalitat http://sede.gva.es (cercador d'ocupació pública, Descripció: 501/22)  
9. En la resolució mitjançant la qual es faça pública la llista definitiva de persones admeses a la realització de les proves s'establirà, amb almenys 15 dies d'antelació, la data, el lloc de celebració i l'hora de començament de la prova de coneixement, així com l'ordre de crida de les persones admeses, que s'iniciarà en la lletra «F», segons el resultat del sorteig celebrat el dia 7 de gener de 2019 (DOGV 8473, 28 de gener).  
10. En finalitzar la prova de coneixement es publicarà en la seu electrònica de la Generalitat http://sede.gva.es (cercador d'ocupació pública, Descripció: 501/22), la relació d'aspirants que han superat la prova amb expressió del seu nom, cognoms i quatre xifres numèriques aleatòries del DNI o document equivalent. (Disposició addicional setena de la Llei orgànica 3/2018).  
11. Els aspirants disposaran d'un termini de 10 dies per a formular les reclamacions que estimen oportunes en relació amb la puntuació atorgada en la prova selectiva.  
  
Nové. Drets d'examen i forma de pagament  
1. Els drets d'examen seran de 13,76 euros.  
2. Bonificacions:  
a) La presentació de la sol·licitud de participació en les proves per mitjans telemàtics tindrà una bonificació del 10 % de la quota íntegra, que s'aplicarà de manera automàtica en realitzar el pagament, la presentació i registre electrònic de la sol·licitud.  
b) Les persones que acrediten formar part d'una família nombrosa de categoria general o d'una família monoparental de categoria general gaudiran d'una bonificació del 50 % de la quota íntegra acumulable a la fixada en l'apartat anterior, per a la qual cosa hauran d'assenyalar l'apartat «Bonificacions» de la sol·licitud telemàtica, i s'aplicarà de manera automàtica en realitzar el pagament, la presentació i registre electrònic de la sol·licitud.  
3. Exempcions. Estan exemptes del pagament de la taxa:  
a) Les persones que acrediten un grau de diversitat funcional igual o superior al 33 %. Serà d'aplicació automàtica en realitzar el pagament, la presentació i registre electrònic de la sol·licitud i assenyalar l'apartat d?«Exempcions» de la sol·licitud telemàtica.  
b) Les persones que acrediten formar part d'una família nombrosa de categoria especial o d'una família monoparental de categoria especial. Serà d'aplicació automàtica en realitzar el pagament, la presentació i registre electrònic de la sol·licitud i assenyalar l'apartat d?«Exempcions família nombrosa especial» de la sol·licitud telemàtica.  
c) Les dones víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en els articles 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana, així com els qui acrediten trobar-se en situació d'exclusió social mitjançant el corresponent document expedit per l'òrgan competent en matèria de benestar social de l'ajuntament de residència. Serà d'aplicació automàtica en realitzar el pagament, la presentació i registre electrònic de la sol·licitud i assenyalar l'apartat «Altres» de la sol·licitud telemàtica.  
4. En cap cas, el pagament de la taxa eximirà del tràmit de registre electrònic de la sol·licitud. La falta de justificació de l'abonament dels drets d'examen o de la presentació dins del termini i en la forma escaient en el registre electrònic corresponent de la sol·licitud, determinarà l'exclusió de la persona aspirant.  
5. Procedirà la devolució de les taxes per drets d'examen en els supòsits i a través dels procediments previstos en l'article 1.2-6 de la Llei 20/2017, de 28 de desembre, de la Generalitat, de taxes.  
  
  
Deu. Procediment de constitució de la borsa  
1. Les persones aspirants aprovades presentaran en un termini màxim de 10 dies hàbils des de la publicació de la llista de persones aprovades, el full d'autobaremació i la documentació acreditativa dels requisits exigits i dels mèrits al·legats.  
2. El full d'autobaremació estarà disponible en la seu electrònica de la Generalitat http://sede.gva.es (Cercador d'ocupació pública, Descripció: 501/22), i s'haurà d'emplenar i remetre's telemàticament.  
  
3. El personal aspirant presentarà el full d'autobaremació i documentació, telemàticament, disponible en la seu electrònica de la Generalitat http://sede.gva.es (Cercador d'ocupació pública, Descripció: 501/22).  
4. Una vegada baremats els mèrits per la comissió de seguiment específica, es faran públics en la seu electrònica de la Generalitat http://sede.gva.es (Cercador d'ocupació pública, Descripció: 501/22).  
5. Les persones interessades/excloses i aquelles admeses que hagen d'esmenar o aclarir algun mèrit disposaran d'un termini de 10 dies hàbils, comptadors des de l'endemà de la publicació de la llista provisional, per a formular les al·legacions que estimen oportunes en relació amb la valoració provisional de mèrits i la puntuació atorgada. No podrà invocar-se cap mèrit que no haja sigut al·legat en la sol·licitud d'inscripció. La comissió de seguiment específica estudiarà les al·legacions presentades i formularà proposta de llista definitiva a la Sotssecretaria, que dictarà resolució i ordenarà la seua publicació en els llocs indicats anteriorment.  
6. Els mèrits que no consten inscrits i que no s'acrediten de la manera establida en el resolc sisé, no es valoraran; les titulacions acadèmiques, acreditacions administratives i els mèrits al·legats hauran d'haver sigut obtinguts amb anterioritat a la data de finalització del termini de presentació de sol·licituds d'inscripció en aquesta borsa.  
  
Onze. Àmbit territorial de les borses  
1. L'àmbit territorial d'aquesta borsa d'ocupació temporal és de caràcter provincial i la provisió de llocs s'efectuarà de conformitat amb el que es disposa en l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques.  
2. Les persones interessades hauran d'indicar en la seua sol·licitud d'inscripció la o les províncies en les quals estigueren interessades a ser nomenades. No s'admetran posteriors canvis o ampliacions de província. En el cas que no s'indique cap opció s'entendrà que la persona sol·licitant estarà disponible per a les tres províncies.  
  
Dotze. Normes de funcionament  
1. La present borsa s'ajustarà en el seu funcionament al que es disposa en l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, així com als criteris de la comissió de seguiment específica.  
2. Els llocs seran proveïts per ordre de puntuació en el barem, amb les excepcions a l'ordre de prelació previstes en l'ordre reguladora.  
  
  
Tretze. Borsa preexistent  
En compliment de la disposició transitòria única de l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de borses d'ocupació temporal per a proveir provisionalment llocs de treball de l'Administració de la Generalitat, la borsa d'ocupació temporal vigent amb anterioritat a la data d'aquesta resolució seguirà en funcionament mentre es constituïsca la present borsa, d'acord amb les previsions d'aquesta.   
  
Catorze. Protecció de dades de caràcter personal  
1. El tractament de dades personals que es realitze en execució d'aquest acte s'ajustarà al que es disposa en el règim jurídic europeu i estatal en matèria de protecció de dades de caràcter personal.  
2. De conformitat amb el que es disposa en l'article 13 del Reglament (UE) 2016/679 del Parlament Europeu i del Consell de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE, així com en l'article 11 de la Llei orgànica 3/2018, de 5 de desembre, de protecció de dades personals i garantia dels drets digitals i informació relativa al tractament de dades de caràcter personal, la informació bàsica en matèria de protecció de dades objecte de la convocatòria és la següent:  
  
a) Té la condició de responsable del tractament la conselleria competent en matèria d'administració pública.  
b) La finalitat del tractament de dades de caràcter personal és la gestió de les borses d'ocupació temporal i gestió de la cobertura de llocs de treball vacants i substitucions amb caràcter temporal delegades en la conselleria competent en matèria d'agricultura i medi ambient.  
  
c) La persona interessada té dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que s'estableix en la següent adreça d'internet: http://sede.gva.es/es/proc19970.  
d) Sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades pot reclamar davant la Delegació de Protecció de Dades de manera presencial o telemàtica de conformitat amb el que s'estableix en la següent adreça d'internet: sede.gva.es/es/proc22094, sense perjudici de la possibilitat de reclamar davant l'Agència Espanyola de Protecció de Dades.  
3. Es pot obtindre informació més detallada respecte al tractament de dades de caràcter personal a través de la següent adreça d'internet: https://agroambient.gva.es/es/registre-de-tractaments.  
  
Quinze. Recursos  
1. La present resolució posa fi a la via administrativa i contra aquesta es pot interposar recurs de reposició, amb caràcter potestatiu, davant el mateix òrgan que l'ha dictada, en el termini d'un mes a partir de l'endemà de la publicació, de conformitat amb els articles 112, 114, 115, 123 i 124, de la Llei 39/2015, d'1 d'octubre, del procediment administratiu comú de les administracions públiques.  
2. Si no es recorre en reposició i conforme amb el que disposen els articles 8, 14 i 46 de la Llei 29/1998, reguladora de la jurisdicció contenciosa administrativa, les persones interessades poden interposar recurs contenciós administratiu davant el jutjat contenciós administratiu de València, en el termini de dos mesos, comptadors des de l'endemà de la publicació d'aquesta resolució.  
3. Les citacions en els recursos contenciosos administratius que se substancien contra la present resolució es realitzaran mitjançant la inserció del corresponent edicte en el Diari Oficial de la Generalitat Valenciana.  
  
València, 5 de juliol de 2022.- El sotssecretari: Alfonso Puncel Chornet  
  
  
ANNEX  
Sistemes d'identificació i signatura  
  
Zg@ua (Sistema de signatura recomanat)  
Es tracta d'una plataforma comuna per a la identificació, autenticació i signatura electrònica. És un sistema interoperable i horitzontal que evita a les administracions públiques haver d'implementar i gestionar els seus propis sistemes d'identificació i signatura, i als ciutadans i les ciutadanes haver d'utilitzar mètodes d'identificació diferents per a relacionar-se electrònicament amb l'Administració.  
Uy@qd permanent: està orientada a accessos habituals i a l'ús de la signatura en el núvol. Per a usar el sistema, únicament es necessita haver obtingut prèviament la credencial electrònica d'identificació mitjançant algun dels procediments previstos. Per a això cal registrar-se en el sistema de manera presencial, en alguna de les oficines de registre adherides al sistema, o per internet, utilitzant un certificat electrònic reconegut.  
Més informació: www.clave.gob.es  
  
Certificat ACCV: Certificats en suport programari  
Els certificats qualificats de ciutadà en suport programari emés per l'Agència de Tecnologia i Certificació Electrònica (ACCV) es proporcionen en el navegador web. Permeten signar i xifrar missatges de correu electrònic segur, la identificació d'usuaris i usuàries davant serveis telemàtics i la signatura electrònica i el xifratge de documents en tota mena d'aplicacions. Alguns exemples d'ús són la Seu Electrònica de l'Agència Tributària, la Seu Electrònica de la Seguretat Social, la Seu Electrònica del Cadastre, la Seu Electrònica Generalitat, etc.  
  
Més informació: https://www.accv.es/ciudadanos/  
  
DNIe  
Tal com recull la Declaració de Pràctiques de Certificació del DNI, els certificats electrònics podran utilitzar-se:  
- Com a mitjà d'autenticació de la identitat. El certificat d'autenticació (Digital Signature) assegura al titular, en la comunicació electrònica, acreditar la seua identitat enfront de qualsevol.  
- Com a mitjà de signatura electrònica de documents. Mitjançant la utilització del certificat de signatura (non Repudition), el receptor o la receptora d'un missatge signat electrònicament pot verificar l'autenticitat d'aqueixa signatura i demostrar així la identitat del signant, sense que aquest puga repudiar-lo.  
- Com a mitjà de certificació d'integritat d'un document. Permet comprovar que el document no ha sigut modificat per cap agent extern a la comunicació.  
Més informació: https://www.dnielectronico.es/portaldnie/